杨维桢
张猩猩胡琴引
张猩猩，嗜酒复嗜音。
春云小宫鹦鹉吟，猩猩帐底轧胡琴。
一双银丝紫龙口，泻下骊珠三百斗。
划焉火豆爆绝弦，尚觉莺声在杨柳。
神弦梦入鬼工秋，湘山摇江江倒流。
玉免为尔停月臼，飞鱼为尔跃神舟。
西来天官坐栲栳，羌丝啁啁听者恼。
张猩一曲独当筵，乞与五花金线袄。
春风残丝二十年，江南相见落花天。
道人春梦飞胡蝶，手弄金瓢合簧叶。
张猩猩，手如雨，面如霞，劝尔更尽双叵罗，白头吴娥年少歌，金刚悲啼尔乐何。